เกษตรฯ เตรียมพร้อม ตั้งกรรมการรับมือ ปัญหาขาดแคลน หากเกิดภัยพิบัติ
กระทรวงเกษตรและสหกรณ์นำร่องจัดทำฐานข้อมูลแหล่งผลิตและปริมาณอาหารสำคัญ เตรียมความพร้อมในการกระจายสินค้าจำเป็นสู่ประชาชนอย่างรวดเร็วหากเกิดภัยพิบัติ โดยประสานงานทั้งภาครัฐและเอกชน เน้นการตั้งจุดกระจายสินค้าในชุมชนที่เสี่ยงต่อการเกิดภัยพิบัติในที่ประชุมคณะกรรมการฟื้นฟูและเยียวยาผู้ได้รับผลกระทบจากสถานการณ์อุทกภัยด้านการเกษตร ได้แต่งตั้ง คณะกรรมการจัดเตรียมความพร้อมเพื่อรองรับสถานการณ์ภัยพิบัติด้านการเกษตร ให้จัดทำ ข้อมูลเกี่ยวกับปริมาณแหล่งผลิตสินค้า และผู้รับผิดชอบในสินค้าแต่ละชนิด เพื่อให้เป็นข้อมูลสินค้าเกษตรและอาหารของประเทศ ซึ่งจะสามารถช่วยให้กระจายสินค้าไปยังผู้ประสบภัยได้ทันท่วงที โดยเบื้องต้นจะนำร่องสินค้า 3 รายการ ได้แก่ ข้าว ไข่ไก่ และเนื้อสัตว์ทั้งนี้ได้นำปัญหาสถานการณ์อุทกภัยช่วงปลายปี 2554 เข้าพิจารณาตรวจสอบหาพื้นที่ ที่ยังได้รับความช่วยเหลือล่าช้า เพื่อสร้างจุดกระจายสินค้าผ่าน ร้านค้าสหกรณ์ หรือ หน่วยงานท้องถิ่นในชุมชนเพิ่มมากขึ้น รวมทั้งการบริหารจัดการระบบการขนส่งในกรณีฉุกเฉินให้เกิดความรวดเร็วเพิ่มมากขึ้นนอกจากนี้ในที่ประชุมจะพิจารณาสินค้าชนิดอื่นที่มีความจำเป็นในสถานการณ์ฉุกเฉินและอาจกระทบต่อการดำรงชีวิตของประชาชน เช่น น้ำมันพืช สินค้าปรุงสำเร็จ โดยจะรวบรวมประเด็นต่างๆที่เกี่ยวข้องกับการเตรียมความพร้อมในการขนส่งและกระจายสินค้าเกษตร เพื่อเสนอต่อรัฐบาลโดยเร่งด่วนต่อไป
 กระทรวงเกษตรและสหกรณ์ นำร่องจัดทำฐานข้อมูลแหล่งผลิตและปริมาณอาหารสำคัญ เตรียมความพร้อมในการกระจายสินค้าจำเป็น สู่ประชาชนอย่างรวดเร็วหากเกิดภัยพิบัติ โดยประสานงานทั้งภาครัฐและเอกชน เน้นการตั้งจุดกระจายสินค้าในชุมชนที่เสี่ยงต่อการเกิดภัยพิบัติ
กระทรวงเกษตร,ข้าวสาร,ปัญหาขาดแคลน,ภัยพิบัติ,อุปโภคบริโภค,เนื้อสัตว์,ไข่ไก่